ไปร้านขายยามาบอกโรคที่เป็น บอกเป็นปัสสาวะอักเสบ เนื่องจากอั้นปัสสาวะมากเกินไป ให้ยามาทาน ทานแล้วอาการยังไม่ดีขึ้นเลยค่ะ ปัสสาวะมีกลิ่นอย่างเดียว
สวัสดีค่ะ okอาการปัสสาวะมีกลิ่นมากผิดปกติ อาจจะเกี่ยวกับทางเดินปัสสาวะอักเสบได้เช่นกันการวินิจฉัยที่เป็นไปได้-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในหรือการดื่มน้ำน้อยเกินไประหว่างวัน อาจทำให้ปัสสาวะข้นและกลิ่นฉุนกว่าปกติได้แนะนำพบแพทย์เพื่อตรวจยืนยันเรื่องทางเดินปัสสาวะอักเสบหลังกินยาอีกทีว่าหายขาดดีหรือยัง ถ้าหายแล้ว แต่ปัสสาวะยังมีกลิ่นผิดปกติ แพทย์อาจต้องส่งตรวจเพิ่มเติมต่อไปการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน